**Prilog X**

**PROJEKTNI ZADATAK**

**''Materijal za edukacije-MPA ENGAGE''**

**Evidencijski broj: 125**

Ukupni iznos nabave: 43.300,00 kn

Nabava iz ovog postupka jedostavne nabave dio je aktivnosti projekta „MPA Engage“ provodi se u okviru Interreg MED programa koji sufinancira Europski fond za regionalni razvoj (85% ukupnih prihvatljivih troškova) te vlastito sufinanciranje projekta Javne ustanove Nacionalni park Brijuni (15% ukupnih prihvatljivih troškova). Javna ustanova Nacionalni park Brijuni u sklopu Interreg Med programa i projekta MPA ENGAGE objavljuje poziv za ''Materijal za edukacije - MPA ENGAGE'' koja podrazumijeva nabavu materijala za provedbu edukativnih aktivnosti na temu klimatskih promjena u Nacionalnom parku Brijuni.

Projektna aktivnost ''Materijal za edukacije - MPA ENGAGE'' planirana je unutar **radnog paketa (WP) 2 – komunikacija.**

**Predmet nabave je usluga osmišljavanja i izrade stručnog sadržaja edukativnih materijala te usluga grafičkog dizajna sa pripremom i tiskom materijala.**

Rok izvršenja usluge: 6 mjeseci od dana stupanja ugovora na snagu.

Predviđeno trajanje ugovora: 1.07.2021 do 30.4.2022.

Opći ciljevi projektnog zadatka:

Opći cilj projektnog zadatka je educiranje i podizanje svijesti javnosti u području klimatskih promjena i zaštite okoliša. Kako bi uspjeli ublažiti učinke klimatskih promjena, bitna je uključenost čitavog društva svih dobnih skupina. Edukacija je izvrstan alat za podizanje razine svijesti javnosti i to od predškolske dobi kada djeca najviše uče o njihovoj ulozi u prirodi i stječu svoje navike pa sve do aktivnih korisnika koji kroz svakodnevni rad ne samo da primjećuju promjene već i na njih utječu. Zajedničkim djelovanjem možemo ublažiti klimatsku krizu počevši od pojedinaca i čineći male korake za održivu budućnost.

Slijedom navedenog isporuka edukativnih materijala provesti će se u 3 faze:

**FAZA 1. isporuka do 31.07.2021.**

1.1 Osmišljavanje slogana i vizualnog identiteta projekta „Otok bez plastike“

1.2 Osmišljavanje, dizajn i tisak promotivnih etuia sa ovjesnicima za vrata

**FAZA 2. isporuka do 30.09.2021.**

2.1 PVC mapa A4 formata

2.2. Dizajn i tisak za naljepnice za mapu

2.3 Osmišljavanje i dizajn radnih listića za djecu 1-4 razred

2.4 Osmišljavanje, dizajn i tisak društvene podne igre za djecu

**FAZA 3. isporuka do 30.4.2022.**

3.1 Osmišljavanje, dizajn, ilustracija i tisak brošura/kuharica sa receptima

**Specifični ciljevi projektnog zadatka:**

U sklopu ljetne škole, jedan dan će biti namijenjen učenju najmlađih sudionika o klimatskim promjenama kroz edukativne radne listiće i edukativnu igru znanja. Na zanimljiv ali i poučan način, omogućit će se svim sudionicima ljetne škole da na drugačiji način nauče što su to klimatske promjene i na koji način mogu i oni sudjelovati u ublažavanju istih. Cilj je potaknuti djecu na istraživanje neposrednog okruženja, uočavanje uzročno-posljedične povezanosti klimatskih promjena i učenje o mogućnostima osobnog djelovanja i doprinosa za njihovo ublažavanje.

U sklopu projekta provest će se inicijativa „Otok bez plastike“ – cilj Nacionalnog parka Brijuni je izbaciti upotrebu jednokratne plastike do ljeta 2022. godine. Kako bi započeli promovirati kampanju izradit će se edukativni etui kako bi educirali hotelske goste o važnosti očuvanja prirode i promjeni postojećih obrazaca ponašanja kroz ubacivanje novih održivih navika.

Izradit će se i edukativni materijali za podizanje svijesti lokalne zajednice u obliku kuharice koja će sadržavati recepte invazivnih i novih vrsta u Jadranu. Na taj način educirat ćemo lokalno stanovništvo i lokalne ugostitelje pružajući im koristan alat za direktnu prilagodbu na nove uvjete u morskom ekosustavu i rješenje kako dolazak nekih novih vrsta možemo dobro iskoristiti poštujući prirodu i njezinu održivost.

Specifični ciljevi projektnog zadatka sa ciljem podizanje svijesti građana u Javnoj ustanovi Nacionalni park Brijuni postići će se pomoću sljedećih edukativnih materijala:

**1.1 Osmišljavanje slogana i vizualnog identiteta inicijative „Otok bez plastike“ – 1 komad**

Slogan mora biti jasan te nedvojbeno komunicirati ekološka pitanja, osim toga mora funkcionirati u engleskom prijevodu

* Dizajn logotipa projekta i osmišljavanje slogana
* Upute za smjer kreativnih idejnih rješenja daje naručitelj
* Ponuditelj predlaže tri kreativna smjera logotipa i slogana
* Nakon odabira smjera, predvidjeti još 3 moguće varijacije na kreativno rješenja prije konačnog odabira dizajna.
* Dizajn treba biti tematski prilagođen projektu MPA ENGAGE te Nacionalnom parku Brijuni
* Izvršitelj izrađuje koncept i sadržaj uz pripremu za tisak a izradi prethodi konzultacija s naručiteljem
* Za vrijeme izrade skica se šalje naručitelju na uvid
* Izrada knjige vizualnih standarda za korištenje logotipa i slogana - isporuka knjige standarda: PDF format
* Isporuka logotipa: vektorski format, jpg, png i ostalim rasterskim formatima koje naručitelj zatraži
* Sva prava na logotip, osim prava autorstva izvođač prenosi na naručitelja

**1.2 Osmišljavanje, dizajn i tisak promotivnih etuia sa ovjesnicima za vrata**

* Opis etuia: preklopni letak zatvoren, koji kad se otvori sa desne strane ima džepić a s lijeve ima tekst. Džepić sadrži 4 ovjesnice (door hanger) mora se osmisliti na način da se lako objesi na kvaku hotelskih vrata. Svaka ovjesnica sadrži poruku edukativnog karaktera.
* Dimenzije ovjesnica – od 10 do 17 cm dužine i od 7 do 9 cm širine
* Zatvoreni format etuia: A5
* Potrebno je osmisliti sistem zatvaranja etuia
* Dizajn treba biti tematski prilagođen projektu MPA ENGAGE te Nacionalnom parku Brijuni, a određuje se u dogovoru s naručiteljem
* Izvršitelj izrađuje dizajnerski koncept, izvedbeno rješenje i pripremu za tisak, a izradi prethodi konzultacija s naručiteljem
* Za vrijeme izrade skice prijedloga se šalju naručitelju na uvid
* Materijal: reciklirani papir
* Upute za kreativno idejno rješenje daje naručitelj u dogovoru s ponuditeljem
* Boje određuje naručitelj u dogovoru s ponuditeljem
* Dizajn etuia: jednostavan i mora sadržavati kratki tekst i logotipe projekta
* Tekstove za etui i ovjesnice osigurava naručitelj u dogovoru s ponuditeljem
* Dostava pripreme i u PDF formatu
* Isporuka: 1500 komada
* Cijena mora uključivati dostavu u FCO Fažana

**2.1 PVC mapa A4 formata**

* Mapa sa kopčom A4 formata koja ima mogućnost umetanja listova bez bušenja papira i bez korištenja PVC košuljica
* Boje određuje naručitelj u dogovoru s ponuditeljem
* Dizajn treba biti tematski prilagođen prema potrebama projekta MPA ENGAGE te Nacionalnom parku Brijuni a određuje se u dogovoru s naručiteljem
* Izvršitelj izrađuje koncept i sadržaj uz pripremu za tisak a izradi prethodi konzultacija s naručiteljem
* Za vrijeme izrade skica se šalje naručitelju na uvid
* Isporuka robe: 20 komada
* Cijena mora uključivati dostavu u FCO Fažana

**2.2. Dizajn i tisak za naljepnice za mapu**

* Naljepnice sa logotipom projekta MPA ENGAGE, ljetne škole ''Malih čuvara Brijuna'' i NP Brijuni
* Dimenzija minimalno 30x300 mm
* Tisak naljepnica na samoljepljivi sjajni papir
* Boje određuje naručitelj u dogovoru s ponuditeljem
* Dizajn treba biti tematski prilagođen prema potrebama projekta MPA ENGAGE te Nacionalnom parku Brijuni a određuje se u dogovoru s naručiteljem
* Izvršitelj izrađuje koncept i sadržaj uz pripremu za tisak a izradi prethodi konzultacija s naručiteljem
* Za vrijeme izrade skica se šalje naručitelju na uvid
* Isporuka tiska: 20 komada
* Isporuka pripreme: PDF format
* Cijena mora uključivati dostavu, FCO Fažana

**2.3 Osmišljavanje i dizajn radnih listića za djecu 1-4 razred**

* Osmišljavanje, oblikovanje i ilustracija radnih listića
* Dizajniranje ukupno 3 radna listića
* Format radnih listića: A4
* Stručno osmišljavanje radnih zadataka minimalno 3 i maksimalno 6 radnih zadataka po po listiću, na temu klimatskih promjena
* Apliciranje logotipa projekta MPA ENGAGE i NP Brijuni na svaki listić
* Radni listići sadrže radne zadatke sa minimalno 3 ilustracije i fotografijama - ilustracije izrađuje izvršitelj prema uputama naručitelja dok fotografije osigurava JU NP BRIJUNI
* Boje određuje naručitelj u dogovoru s ponuditeljem
* Dizajn treba biti tematski prilagođen prema potrebama projekta MPA ENGAGE te Nacionalnom parku Brijuni a određuje se u dogovoru s naručiteljem
* Izvršitelj izrađuje koncept i sadržaj uz pripremu za tisak a izradi prethodi konzultacija s naručiteljem
* Za vrijeme izrade skica se šalje naručitelju na uvid
* Prava na korištenje ilustracija autor prenosi na JU NP BRIJUNI
* Isporuka: PDF format

**2.4 Osmišljavanje, dizajn i tisak društvene podne igre za djecu**

1. Osmišljavanje igre
* Podna društvena igra znanja sa minimalno 20 pitanja na temu klimatskih promjena
* Igra sadrži polja s brojevima, ilustriranim „zamkama“ i izazovima
* Kroz igru se napreduje bacanjem kocke i odgovaranjem na pitanja
* Izvršitelj dizajnira, ilustrira i osmišljava sistem igre. Pisanje igraćih pitanja i izazova određuje se u dogovoru s naručiteljem
* Boje određuje naručitelj u dogovoru s ponuditeljem
* Dizajn treba biti tematski prilagođen prema potrebama projekta MPA ENGAGE te Nacionalnom parku Brijuni, a određuje se u dogovoru s naručiteljem
* Izvršitelj izrađuje koncept i sadržaj uz pripremu za tisak a izradi prethodi konzultacija s naručiteljem
* Za vrijeme izrade skica se šalje naručitelju na uvid
* Sva prava na ilustracije, osim prava autorstva izvršitelj prenosi na naručitelja
* Isporuka digitalnih materijala u PDF formatu
1. Podloga i tisak igre – 1 komad
* Podloga tiskana na ceradu s pojačanim rubom
* Dimenzija minimalno 5x5 m
* Tisak i dostava otisnute podloge
* Cijena mora uključivati dostavu, FCO Fažana
1. Dizajn, izrada i tisak kocke za igru – 1 komad
* Igraća kocka koja na svakoj svojoj stranici ima broj točaka koji odgovara brojevima 1-6.
* Dimenzija minimalno 40x40 cm
* Materijal kocke
* Unutrašnji dio: lagani materijal
* Vanjski dio: šivana cerada ili sličan vodootporan materijal
* Tisak i isporuka kocke
* Cijena mora uključivati dostavu, FCO Fažana
1. Dizajn, izrada i tisak pijuna za igru – 4 komada
* Forex figura 20x50 cm sa okruglim postoljem fi 30 cm
* Debljina forexa: 5 mm
* Boje pijuna: crvena, zelena, žuta i plava
* Svaka figura otisnuta je u jednu boju - obostrano
* Cijena mora uključivati dostavu, FCO Fažana

**3.1 Osmišljavanje, dizajn, ilustracija i tisak brošura/kuharica sa receptima**

* Plastificirane brošure koje sadrže recepte i edukativne poruke
* Minimalno 5 a maksimalno 10 listova bušenih i uvezanih u ring na gornjem lijevom kutu
* Boje određuje naručitelj u dogovoru s ponuditeljem
* Dizajn treba biti tematski prilagođen prema potrebama projekta MPA ENGAGE te Nacionalnom parku Brijuni a određuje se u dogovoru s naručiteljem
* Izvršitelj izrađuje koncept i sadržaj uz pripremu za tisak a izradi prethodi konzultacija s naručiteljem
* Za vrijeme izrade prijedlog skice se šalje naručitelju na uvid
* Tekstove i fotografije osigurava naručitelj
* Ilustracije, dizajn i tisak osigurava izvršitelj
* Format brošure: A5 , obostrani dizajn
* Tisak: 4/4, 300 g papir, plastifikacija 1/1, uvez na magnetnom klipsu s kratkim lančićem
* Sva prava na ilustracije, osim prava autorstva izvođač prenosi na naručitelja
* Isporuka digitalnih materijala: PDF format
* Isporuka tiskanih brošura: 500 kom
* Cijena mora uključivati dostavu, FCO Fažana

